b'\n_START_ARTICLE_\nO. J. Mayo\n_START_SECTION_\nSveu\xc4\x8dili\xc5\xa1te\n_START_PARAGRAPH_\nMayo je igrao na sveu\xc4\x8dili\xc5\xa1tu USC. U svojoj prvoj i jedinoj sveu\xc4\x8dili\xc5\xa1noj sezoni bio je ponajbolji igra\xc4\x8d mom\xc4\x8dadi. Igrao je na poziciji razigrava\xc4\x8da i bek \xc5\xa1utera. Na turniru Pacific-10 konferencije odveo je svoju mom\xc4\x8dad do polufinala, gdje su pora\xc5\xbeeni od sveu\xc4\x8dili\xc5\xa1ta UCLA predvo\xc4\x91enim Kevinom Loveom. Na kraju natjecanja izabran je u konferencijsku All Pac-10 mom\xc4\x8dad.\n_START_SECTION_\nNBA\n_START_PARAGRAPH_\nIzabran je kao tre\xc4\x87i izbor NBA drafta 2008. od strane Minnesota Timberwolvesa. Nedugo nakon drafta zajedno je s Markom Jari\xc4\x87em, Antoniem Walkerom i Gregom Bucknerom mjenjan u Memphis Grizzliese, dok su smjeru Minnesote oti\xc5\xa1li Kevin Love, Mike Miller, Brian Cardinal i Jason Collins. U svojoj rookie sezone u prosjeku je postizao 18.5 poena, 3.8 skokova i 3.2 asistencije po utakmici. Zavr\xc5\xa1io je drugi u glasovanju za novaka godine iza Derricka Rosea i izabran je u NBA All-Rookie prvu petorku.'